Ширааз

Ширааз (перс. شیراز‎, англи. Shiraz) — Ираны өмнө хэсэгт орших Фарс мужийн засаг захиргааны төв хот. 2016 оны хүн амын тооллогоор 1 сая 869 мянган амтай байв. Ширааз хот нь 11 бие даасан хотын бүсэд хуваагдаж нийт 240 км² газар нутагтай. Ширааз хот нь Фарс мужийн төв хэсэгт, далайн түвшнээс дээш 1,486 метрийн өндөрт, Загрос уулын жижиг Хошк голын хөндийд Дерак уулын баруун талд оршдог бөгөөд дунд зэргийн уур амьсгалтай. Түүхээс Орон нутгийн захирагч нь Чингис хаанд хүндэтгэл үзүүлж, захирагдахаар тохиролцсоноор Шираз хотыг 1220 онд эзлэн түрэмгийлсэн Монголчуудын сүйрлээс аварч чадсан юм. 1382 онд орон нутгийн хаан Шах Шожа эзлэн түрэмгийлэгчд захирагдахаар тохиролцсоноор Доголон Төмөр Шираазыг дахин аварчээ. 13-р зуунд захирагчийнхаа урам зориг, Персийн олон тооны эрдэмтэн, уран бүтээлчдийн ачаар Ширааз хот урлаг, бичгийн тэргүүлэх төв болжээ. Хүн ам Хүн амын дийлэнх нь Персүүд бөгөөд ихэнх нь Исламын шийт урсгалын шашинтнууд юм. Ширааз нь мөн 20,000 хүн амтай Еврей нийгэмлэгийн өлгий нутаг байсан боловч 20-р зууны сүүлийн хагаст ихэнх нь АНУ, Израиль руу цагаачилсан байна. Тегеран, Исфахантай хамт Ширааз нь еврейчүүд ихтэй, идэвхтэй синагогтой Ираны цөөхөн хэдэн хотын нэг юм. Ширааз нь мөн Тегераны дараа ордог тус улсын хамгийн том Бахай шашны хүн амтай. Ширааз хотод одоогоор хоёр үйл ажиллагаа явуулж буй сүм байдаг бөгөөд нэг нь Армен, нөгөө нь Англикан сүм юм.